مولانا بھاشانی - وکیپیڈیا

# مولانا بھاشانی

### وکیپیڈیا سے

پیدائش: 1880ء

وفات: 1976ء

عبدالحمید خان بھاشانی ۔ برصغیر کے ممتاز سیاست دان ۔ سراج گنج ضلع پٹنہ ’’بہار، بھارت‘‘ میں پیدا ہوئے۔ 12 سال کی عمر میں مشرقی بنگال کے علاوہ تانگیل میں سکونت اختیار کی۔ کچھ عرصہ بعد آسام منتقل ہوگئے اور جدوجہد آزادی میں سرگرم حصہ لینا شروع کیا۔ 1919ء میں تحریک خلافت میں شامل ہوگئےاور 18 ماہ قید و بند میں گزارے۔

شروع میں مولانا کی ہمدردیاں کانگرس کے ساتھ تھیں لیکن جلد ہی کانگریسی لیڈروں سے مایوس ہوگئے۔ اور مسلم لیگ کے مطالبۂ پاکستان کی پرجوش حمایت کرنے لگے۔ پاکستان کے قیام کے وقت آسام مسلم لیگ کے صدر تھے۔ انھی کی کوششوں سے آسام کے ضلع سلہٹ ’’جہاں مسلمانوں کی اکثریت تھی‘‘ کے مسلمانوں نے 1947ء کے ریفرنڈم میں پاکستان میں شمولیت کےحق میں ووٹ دیا۔

قیام پاکستان کے بعد مولانا نے لیگی لیڈروں سے بددل ہو کر عوامی لیگ میں شمولیت اختیار کی۔ 1949ء میں عوامی لیگ سے بھی علیحدہ ہوگئے اور اپنی ایک جماعت نیشنل عوامی پارٹی قائم کی۔ 1970ء میں مشرقی پاکستان کے علیحدگی پسندوں کے ساتھ مل گئے اور بنگلہ دیش کی تشکیل میں شیخ مجیب الرحمن کی بھرپور مدد کی۔ مشرقی پاکستان میں باغیوں کے خلاف فوجی کاروائی کے نتیجے میں باغیوں کا جو پہلا جھتا فرار ہو کر بھارت پہنچا اس میں بھاشانی بھی شامل تھے۔ سقوط ڈھاکہ کے بعد واپس آگئے اور ملکی سیاست میں حصہ لینا شروع کیا۔ اکتوبر 1976ء میں پیرانہ سالی کے سبب عملی سیاست سے کنارہ کش ہوگئے۔ شعلہ نفس اور سیماب طبع بزرگ تھے۔

Retrieved from "http://ur.wikipedia.org../../../%D9%85/%D9%88/%D9%84/%D9%85%D9%88%D9%84%D8%A7%D9%86%D8%A7_%D8%A8%DA%BE%D8%A7%D8%B4%D8%A7%D9%86%DB%8C.html"

زمرہ جات: سیاستدان | سوانح حیات

##### Views

- مضمون
- تبادلۂ خیال
- حـالیـہ تـجدید

##### ساتھی منصوبے

- وکی لغت
- وکی اقتباسات
- وکی کتب
- وکی سورس

##### تلاش